
R E P U B L I K A   H R V A T S K A

R J E Š E N J E

Trgovački sud u Bjelovaru, po sutkinji pojedincu Mariji Petrina Kubica, u predstečajnom postupku nad dužnikom VOĆNJAK društvo s ograničenom odgovornošću za proizvodnju i usluge, Bjelovar, Matice Hrvatske 4/1, OIB: 52871551229, MBS: 030104368, kojeg zastupaju punomoćnici - odvjetnik Ivan Župan iz Zagreba i odvjetnica Melita Babić iz Bjelovara, odvjetnici iz Zajedničkog odvjetničkog ureda Ivan Župan i Melita Babić, Zagreb, 9. svibnja 2018.


r i j e š i o  j e


1. Povjereniku predstečajne nagodbe Perici Medakoviću, dipl. pravniku iz Daruvara, Ivana Mažuranića 2d, OIB: 37577204378, određuje se nagrada za rad obavljen u ovom postupku u bruto iznosu od 4.050,00 kn.

2. Nagrada i trošak će se isplatiti iz sredstava predujma uplaćenog po dužniku.

Obrazloženje


Rješenjem od 1. rujna 2016. otvoren je postupak predstečajne nagodbe nad dužnikom VOĆNJAK d.o.o. Bjelovar i za povjerenika predstečajne nagodbe imenovan je Perica Medaković.

Pravomoćnim rješenjem od 16. veljače 2018. predstečajni postupak je obustavljen.  

Podneskom od 23. ožujka 2018. povjerenik Perica Medaković je stavio zahtjev za određivanje nagrade za rad u bruto iznosu od 4.050,00 kn. 

Sukladno odredbi čl.94. st.1. Stečajnog zakona ("Narodne novine" broj 71/15 i 104/17, dalje: SZ), koja se primjenjuje temeljem odredbe čl.23. st.3. istog Zakona na povjerenika, povjerenik ima pravo na nagradu za rad. 

Nagrada se, sukladno čl.94. st.2. SZ-a, određuje primjenom Uredbe o kriterijima i načinu obračuna i plaćanja nagrada stečajnim upraviteljima ("Narodne novine" broj 105/2015, dalje: Uredba).

Člankom 3. st.1. Uredbe propisano je da povjereniku predstečajnog postupka pripada pravo na jednokratnu nagradu za poslove obavljene u predstečajnom postupku u iznosu od 3.000,00 kn do 20.000,00 kn.

Imajući u vidu složenost poslova koje je povjerenik obavio (ispitao poslovanje dužnika, ispitao vjerodostojnost prijavljenih tražbina, nadzirao poslovanje dužnika, prisustvovao ročištu za ispitivanje tražbina) sud smatra primjerenom nagradu u bruto iznosu od 4.050,00 kn, koja će se isplatiti iz predujma uplaćenog po dužniku.

U Bjelovaru 9. svibnja 2018.

       Sutkinja
    Marija Petrina Kubica v.r.

Za točnost otpravka - ovlašteni službenik
                  Željka Vitez






Uputa o pravnom lijeku: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19. st.1. i 2. SZ). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12. st.1. SZ). Žalba se podnosi u tri primjerka.

